**Curling Sport Szervező Nonprofit**

**Korlátolt Felelősségű Társaság**

**ALAPÍTÓ OKIRATA**

**I. A Társaság cégneve, székhelye**

1.1. A Társaság cégneve: Curling Sport Szervező Nonprofit Korlátolt Felelősségű Társaság

1.2. A Társaság rövidített cégneve: Curling Sport Szervező Nonprofit Kft.

A Társaság székhelye: 1112 Budapest, Kamaraerdei út 12-14.

**II. A Társaság alapítója**

Magyar Curling Szövetség

nyilvántartási szám: 01-07-0000059

nyilvántartó Bíróság: Fővárosi Törvényszék

székhely: 1112 Budapest, Kamaraerdei út 12-14.

adószám: 18188167-2-43

képviseli: Pomázi Gyula elnök

**III. A Társaság tevékenysége**

3.1. Főtevékenység:

9319’08 Egyéb sporttevékenység

3.2. Egyéb tevékenységi körök:

[…]

**IV. A Társaság működésének időtartama**

4.1. A Társaság határozatlan időtartamra jött létre.

**V. A Társaság törzstőkéje**

5.1. A Társaság törzstőkéje 3.000.000,-Ft (azaz hárommillió forint), amely 3.000.000,-Ft készpénzből áll, amely a törzstőke 100 százaléka.

5.2. A törzstőkét a bejegyzési kérelem cégbírósághoz történő benyújtásáig a be kell fizetni a Társaság pénztárába.

5.3. A törzstőke megfizetésének megtörténtét az ügyvezető köteles a cégbíróságnak bejelenteni.

**VI. Üzletrész**

6.1. Az üzletrész a törzsbetéthez kapcsolódó tagsági jogok és kötelezettségek összessége. Az üzletrész a társaság nyilvántartásba vételével keletkezik. Az üzletrész mértéke a tagok törzsbetétjéhez igazodik. Azonos mértékű üzletrészhez azonos tagsági jogok fűződnek.

**VII. Az üzletrészek átruházása, felosztása**

7.1. Az egyszemélyes társaság a saját üzletrészét nem szerezheti meg.

7.2. Az üzletrész csak átruházás vagy a megszűnt tag jogutódlása esetén osztható fel.

7.3. Ha az egyszemélyes társaság az üzletrész felosztása vagy a törzstőke emelése folytán új taggal egészül ki és így többszemélyes társasággá válik, a tagok kötelesek az alapító okiratot társasági szerződéssé módosítani.

**VIII. A nyereség felosztása**

8.1. A Társaság tevékenységéből származó nyereség a tagok között nem osztható fel, hanem az a Társaság vagyonát gyarapítja.

**IX. Az Alapító feladat- és hatásköre**

9.1. A taggyűlés hatáskörébe tartozó kérdésekben az alapító dönt és erről az ügyvezetőt írásban értesíti.

9.2. Az alapító kizárólagos hatáskörébe tartoznak mindazok a kérdések, amelyeket a törvény a taggyűlés kizárólagos hatáskörébe utal:

1. a számviteli törvény szerinti beszámoló jóváhagyása.
2. osztalékelőleg fizetésének elhatározása.
3. pótbefizetés elrendelése és visszatérítése.
4. eredménytelen árverés esetén döntés az üzletrészről.
5. üzletrész felosztásához való hozzájárulás és az üzletrész bevonásának elrendelése.
6. a gazdasági társaságokról szóló Ptk. 3:123.§-ban foglalt kivétellel az ügyvezető megválasztása, visszahívása és díjazásának megállapítása.
7. a felügyelőbizottság tagjainak megválasztása, visszahívása és díjazásának megállapítása.
8. a könyvvizsgáló megválasztása, visszahívása és díjazásának megállapítása.
9. olyan szerződés megkötésének jóváhagyása, amelyet a társaság saját tagjával, ügyvezetőjével vagy azok közeli hozzátartozójával [Ptk. 8:1.§ (1) bekezdés 1. pont], illetve élettársával köt.
10. az ügyvezetők, a felügyelőbizottsági tagok, illetve a könyvvizsgáló elleni követelések érvényesítése.
11. a társaság beszámolójának, ügyvezetésének, gazdálkodásának könyvvizsgáló által történő megvizsgálásának elrendelése.
12. az elismert vállalatcsoport létrehozásának előkészítéséről és az uralmi szerződés tervezetének tartalmáról való döntés, az uralmi szerződés tervezetének jóváhagyása.
13. a társaság jogutód nélküli megszűnésének, átalakulásának elhatározása.
14. a létesítő okirat módosítása.
15. a törzstőke felemelésének és leszállításának elhatározása.
16. részvétel gazdasági társaság alapításában (ide értve az egyszemélyes gazdasági társaság alapítását is), illetve részesedésszerzés harmadik gazdasági társaságban.
17. éves viszonylatban a nettó 1.000.000,-Ft összeghatárt meghaladó kötelezettségvállalásra irányuló szerződések előzetes jóváhagyása. Az ugyanazon szerződő partnerrel kötendő szerződéseket, függetlenül a szerződések tárgyától egybe kell számítani. A kötelezettségvállalásra, értékhatártól függően az alapító Alapszabályában és SZMSZ-ében megjelölt személy(ek) vagy testület jogosult.
18. […]
19. mindazon ügyek, amelyeket törvény vagy a társasági szerződés a taggyűlés kizárólagos hatáskörébe utal.

**X. Az ügyvezető**

10.1. […]

született: […]

anyja neve: […]

lakcím: […]

adóazonosító jel: […]

 A megbízatása határozatlan időre szól.

 A megbízatás kezdő időpontja: […]

10.2. A társaság ügyvezetője jogosult a társaság önálló és teljes körű képviseletére és az ügyintézésre, beleértve a bankszámlaszerződések, és a bankszámla feletti rendelkezést is.

10.3. A társaság munkavállalóival szemben a munkáltatói jogokat azügyvezető gyakorolja.

10.4. Az ügyvezető feladatát képezi a képviseleten túl, különösen:

1. a határozatok könyve és a tagjegyzék vezetése,
2. a Társaság üzleti könyvei vezetésének biztosítása,
3. a mérleg és vagyonkimutatás elkészítése,
4. felvilágosítás a társaság ügyeiről a tagok részére,
5. változás bejelentések megtétele a Cégbíróság részére,
6. a Társaság ügyeinek intézése és képviselete,
7. a Társaság vezetése, irányítása,
8. a Társaság gazdálkodásának folyamatos biztosítása,
9. a szükséges nyilvántartások, üzleti könyvek vezetése,
10. minden, a Társaság érdekében ellátandó képviselet, ügyintézés, melyet jogszabály és az létesítő okirat nem tilt,
11. a Társaság munkavállalói felett a munkáltatói jogok gyakorlása,
12. gondoskodás a Társaság vagyonának védelméről, gazdaságos és eredményes felhasználásáról, továbbá gyarapításáról.
13. […]
14. […]

**XI. Cégjegyzés**

11.1. A Társaság ügyvezetője a céget akként jegyezi, hogy a Társaság előírt vagy előnyomott cégneve vagy rövidített neve felé a nevét az aláírási címpéldány, vagy az ügyvéd által ellenjegyzett aláírás-minta szerint írja.

**XII. A Társaság megszűnése**

13.1. A Társaság jogutód nélküli megszűnése esetében a hitelezők kielégítése után fennmaradó vagyon az alapítót illeti meg.

**XIII. Vegyes és záró rendelkezések, nyilatkozatok**

14.1. Azokban az esetekben, amikor a jogszabály a Társaságot kötelezi arra, hogy közleményt tegyen közzé, a Társaság e kötelezettségének a Cégközlönyben tesz eleget.

14.2. A jelen társasági szerződésben nem szabályozott kérdésekben **a Polgári Törvénykönyvről szóló 2013. évi V. törvény** rendelkezéseit kell alkalmazni.

Budapest, 2023 ……

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Magyar Curling Szövetség**

**képv.: Pomázi Gyula elnök**

Ellenjegyzem:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dr. Ecsedy Miklós**

**KASZ: 36059462**